nibzard/narodne-novine-full-text-markdown huggingface dataset:
## Rješenje o razrješenju direktora Hrvatske radio-televizije

### NN 12/1991 (16.3.1991.), Rješenje o razrješenju direktora Hrvatske radio-televizije

# VLADA REPUBLIKE HRVATSKE

Na osnovi članka 33. Zakona o Hrvatskoj radio-televiziji ("Narodne
novine", broj 28/90), Vlada Republike Hrvatske donijela je

## RJEŠENJE

### o razrješenju direktora Hrvatske radio-televizije

Od funkcije direktora Hrvatske radio-televizije, razrješuje se HRVOJE
HITREC.

Klasa: 080-03/91-03/07

Zagreb, 4. ožujka 1991.

Predsjednik

**Josip Manolić, v. r.**

Rješenje, NN 12/1991-355
## Rješenje o imenovanju direktora Hrvatske radio-televizije

### NN 12/1991 (16.3.1991.), Rješenje o imenovanju direktora Hrvatske radio-televizije

# VLADA REPUBLIKE HRVATSKE

Na osnovi članka 33. Zakona o Hrvatskoj radio-televiziji ("Narodne
novine", broj 28/90), Vlada Republike Hrvatske donijela je

## RJEŠENJE

### o imenovanju direktora Hrvatske radio-televizije

Za direktora Hrvatske radio-televizije imenuje se ANTUN VRDOLJAK.

Klasa: 080-03/91-03/07

Zagreb, 4. ožujka 1991.

Predsjednik

**Josip Manolić, v. r.**

Rješenje, NN 12/1991-356
## Rješenje o imenovanju glavnog direktora Javnog poduzeća "Astra" - Međunarodna trgovina

### NN 12/1991 (16.3.1991.), Rješenje o imenovanju glavnog direktora Javnog poduzeća "Astra" - Međunarodna trgovina

# VLADA REPUBLIKE HRVATSKE

Na osnovi članka 8. stavka 3. i članka 13. stavka 2. Zakona o osnivanju
javnog poduzeća "ASTRA" - Međunarodna trgovina (" Narodne
novine", broj 9/91 ), Vlada Republike Hrvatske donijela je

## RJEŠENJE

### o imenovanju glavnog direktora Javnog poduzeća "Astra" - Međunarodna trgovina

Za glavnog direktora Javnog poduzeća "Astra" - Međunarodna
trgovina imenuje se ANTE JAGAR.

Klasa : 119-02/91-01 /04

Zagreb, 12. ožujka 1991.

Predsjednik

**Josip Manolić, v. r.**

Rješenje, NN 12/1991-357
## Rješenje o imenovanju članova Upravnog odbora Javnog poduzeća "Astra" - Međunarodna trgovina

### NN 12/1991 (16.3.1991.), Rješenje o imenovanju članova Upravnog odbora Javnog poduzeća "Astra" - Međunarodna trgovina

# VLADA REPUBLIKE HRVATSKE

Na osnovi članka 13. stavka 1. Zakona o osnivanju javnog poduzeća "ASTRA"
- Međunarodna trgovina ("Narodne novine", broj 9/91), Vlada Republike
Hrvatske donijela je

## RJEŠENJE

### o imenovanju članova Upravnog odbora Javnog poduzeća "Astra" - Međunarodna trgovina

Za članove Upravnog odbora Javnog poduzeća "Astra"- Međunarodna
trgovina, imenuje se:

1.dr FRANJO GREGURlĆ, predsjednik Vlade Republike Hrvatske.

2.SERGEJ MORSAN, pomoćnik ministra inozemnih poslova Republike Hrvatske,

3.FRANJO FILlPOVIĆ, zamjenik generalnog direktora Zagrebačke banke,
d.d. Zagreb,

4.ZLATKO GLEDEC, pomoćnik ministra trgovine Republike Hrvatske, i

5. dr. lVAN ŠIMEK, pomoćnik ministra iseljeništva Republike Hrvatske.

KIasa: 119-02/91-01 /04

Zagreb, l2. ožujka 1991.

Predsjednik

**Josip Manolić, v. r.**

Rješenje, NN 12/1991-358
## Najniža osnovna plaća za 1991. godinu

### NN 12/1991 (16.3.1991.), Najniža osnovna plaća za 1991. godinu

# OBJAVE

Na temelju člana 18. Općeg kolektivnog ugovora Republike Hrvatske ("Narodne
novine", br. 35/90) Privredna komora Hrvatske i Vijeće Saveza samostalnih
sindikata Hrvatske utvrđuju

## NAJNIŽU OSNOVNU PLAĆU

### za 1991. godinu

1. Najniža osnovna plaća za puno radno vrijeme i normalni radni učinak
za 1991. godinu iznosi 3.600 dinara mjesečno, odnosno 19,78 dinara po satu
rada. 2. Iznos najniže cijene rada za 1991. g. objavit će se u "Narodnim
novnama".

Predsjednik Predsjednik Vijeća Saveza Privredne komore

samostalnihsindikata Hrvatske Hrvatske

**Dragutin Lesar, v. r.**

**Ivica Gaži, v. r.**

Ostalo, NN 12/1991-363
## Ispravak Zakona o općenarodnoj obrani (pročišćeni tekst)

### NN 12/1991 (16.3.1991.), Ispravak Zakona o općenarodnoj obrani (pročišćeni tekst)

# ISPRAVCI

Nakon izvršenog uspoređivanja s izvornim tekstom utvrđena je pogreška
u Zakonu o općenarodnoj obrani - pročišćeni tekst, koji je objavljen u
"Narodnim novinama", broj 4. od 2. veljače 1991, te se daje

## ISPRAVAK

### Zakona o općenarodnoj obrani (pročišćeni tekst)

U članku 70. stavku 3. umjesto riječi "komandant Teritorijalne
obrane Republike" trebaju stajati riječi "komandanta Teritorijalne
obrane operativne zone".

Klasa: 804-01/90-01/04

Zagreb, 7. ožujka 1991.

Tajnik Zakonodavno-pravne komisije Sabora

**Florijan Boras, v. r.**

Pročišćeni tekst, NN 12/1991-364
## Odluka o proglašenju Ustavnog zakona o Ustavnom sudu Republike Hrvatske

### NN 13/1991 (21.3.1991.), Odluka o proglašenju Ustavnog zakona o Ustavnom sudu Republike Hrvatske

# SABOR REPUBLIKE HRVATSKE

Na temelju članka 127. Ustava Republike Hrvatske, Sabor Republike Hrvatske,
na sjednici Vijeća udruženog rada, Vijeća općina i Društveno-političkog
vijeća 21 ožujka 1991 godine, donosi

## ODLUKU

### o proglašenju Ustavnog zakona o Ustavnom sudu Republike Hrvatske

Proglašava se i stupa na snagu Ustavni zakon o Ustavnom sudu Republike
Hrvatske kojeg je donio Sabor Republike Hrvatske na sjednici Vijeća udruženog
rada, Vijeća općina i Društveno-političkog vijeća. 21 ožujka 1991. godine.

Klasa 711-01/91-04/0l

Urbroj 6701-91-13

Zagreb, 21 ožujka 1991

SABOR REPUBLIKE HRVATSKE

Predsjednik Vijeća udruženog rada

**Vladimir Šeks, v.r.**

Potpredsjednik Sabora

**Ivan Matija, v r.**

Predsjednik Vijeća općina

**Slavko Degoricija, v.r.**

Predsjednik Društveno-političkog vijeća

**Ivan Vekić, v.r.**

Odluka, NN 13/1991-365
## Odluka o utvrđivanju općeg interesa za izgradnju magistralnog pravca MC-2.1. Cerovlje - Pazin

### NN 13/1991 (21.3.1991.), Odluka o utvrđivanju općeg interesa za izgradnju magistralnog pravca MC-2.1. Cerovlje - Pazin

# VLADA REPUBLIKE HRVATSKE

Na temelju članka 13. Zakona o eksproprijaciji ("Narodne novine",
br. 46/82, 28/87 i 39/88), a povodom zahtjeva Hrvatske ceste, Poduzeća
za održavanje, zaštitu, rekonstrukciju i izgradnju cesta u Hrvatskoj, Zagreb,
Vlada Republike Hrvatske donosi

## ODLUKU

### o utvrđivanju općeg interesa za izgradnju magistralnog pravca MC-2.1. Cerovlje - Pazin

I.

Utvrđuje se da je od općeg interesa izgradnja magistralnog pravca MC-2.1.
dionica Cerovlje - Pazin (Rogovići) sektor od 11 + 611,88 do km 23 + 360,00,
rekonstrukcija RC 2720 od sektora 0 + 000,00 do km 2 + 150,00, te izgradnja
spojne ceste Stari Pazin - Podberan, sktor 0 + 000,00 do km 1 + 337,27.
Objekt iz stavka 1. gradit će se na nekretninama koje se nalaze na podrućju
katastarskih općina Cerovlje, Pazinski Novaki, Zarečje, Lindar i Pazin
u opčini Pazin.

II.

Opći interes za izgradnju magistralnog pravca MC-2.1 dionice Cerovlje
- Pazin, utvrđuje se na temelju Uvjeta uređenja prostora broj : 04-UUP/
10- 1987 od 27. svibnja 1987. godine i izmjena i dopuna cit. uvjeta uređenja
prostora broj: 04-UUP/21-1990 od 16. travnja 1990. godine, utvrđenih od
strane Ministarstva zaštite okoliša, prostornog uređenja i graditeljstva,
te topografskih karti od 1 do 12 broj projekta 2711-320-90 izrađenih u
mjerilu 1:5.000 od strane GI Zagreb, koje su sastavni dio citiranih uvjeta
uređenja prostora.

III.

Opći interes naveden u točki I. ove odluke utvrđuje se na zahtjev Hrvatske
ceste, Poduzeća za održavanje, zaštitu, rekonstrukciju i izgradnju cesta
u Hrvatskoj, Zagreb, Vončinina 3.

IV.

Ova odluka stupa na snagu osmog dana nakon objave u "Narodnim novinama"

Klasa : 943-03/91-01/02

Urbroj : 50301 19-91-1

Zagreb, 12. ožujka 1991

Predsjednik

**Josip Manolić, v. r**

Odluka, NN 13/1991-367
## Odluka o davanju suglasnosti na Statut Javnog poduzeća "Astra" - Međunarodna trgovina

### NN 13/1991 (21.3.1991.), Odluka o davanju suglasnosti na Statut Javnog poduzeća "Astra" - Međunarodna trgovina

# VLADA REPUBLIKE HRVATSKE

Na temelju članka 5. točke 1. Zakona o osnivanju Javnog poduzeća "Astra"
- Medunarodna trgovina ("Narodne novine", broj 9/1991), Vlada
Republike Hrvatske na sjednici od 19. ožujka 1991. godine donijela je

## ODLUKU

### o davanju suglasnosti na Statut Javnog poduzeća "Astra" - Međunarodna trgovina

Daje se suglasnost na Statut Javnog poduzeća "Astra" - Medunarodna
trgovina donijet na sjednici Upravnog odbora poduzeća od 18. ožujka 1991.

Klasa: 305-01/91-01/04

Urbroj : 5030105-91-3

Zagreb, 19. ožujka 1991.

Predsjednik

**Josip Manolić, v. r.**

Odluka, NN 13/1991-368
## Odluka Ustavnog suda Republike Hrvatske broj U/I-68/1990. od 21. veljace 1991.

### NN 13/1991 (21.3.1991.), Odluka Ustavnog suda Republike Hrvatske broj U/I-68/1990. od 21. veljace 1991.

# USTAVNI SUD REPUBLIKE HRVATSKE

Ustavni sud Republike Hrvatske, na sjednici 21. veljaće 1991. godine,
donio je ovu

## ODLUKA

1. Ukida se Odluka Skupštine općine Županja urbroj 2212-01-01-89-1 od
24. studenoga 1989. ("Službeni vjesnik" općine Županja, broj
9/89).

2. Ova odluka objavit će se u "Narodnim novinama" i "Službenom
vjesniku" općine Županja.

Obrazloženje

Odlukom navedenom u izreci Skupštine općine Županja utvrdila je pravo
Izvršnog vijeća Skupštine općine Županja da određuje koeficijente za obračun
osnovice osobnih dohodaka radnicima organa uprave i službi na koje se preraspoređuju
poslovi i radni zadaci radnih mjesta koja se ukidaju. Rješenjem Suda od
27. prosinca 1990. pokrenut je postupak za ocjenu ustavnosti i zakonitosti
te odluke. U ocjeni osporene odluke Sud je pošao od odredaba člana 240.
Zakona o upravi ("Narodne novine" broj 16/78,50/78, 29/85, 45/85,
41 /90. i 47/90). Odredbom stava 2. ovoga člana Zakona propisano je da
radnici u radnim zajednicama organa uprave, između ostaloga, utvrđuju osnove
i mjerila i za raspodjelu sredstava za osobne dohotke i zajedničku potrošnju
radnika te provode neposrednu raspodjelu osobnih dohodaka na pojedine radnike
u radnoj zajednici. O tome radnici odlučuju i te odnose uređuju samoupravnim
općim aktima što ih donose a koji moraju biti u skladu s odredbom stava
1. člana 247. Zakona. Osporenom odlukom, suprotno navedenim zakonskim odredbama,
daje se pravo izvršnom vijeću općinske skupštine da ono utvrduje koeficijente,
dakle mjerila, za obračun osobnog dohotka pojedinih radnika u općinskim
organima uprave. Iz navedenih razloga Sud je odlučio kao u izreci.

Broj : U/I-68/ 1990

Zagreb, 21. veljače 1991.

USTAVNI SUD REPUBLIKE HRVATSKE

Zamjenjuje predsjednika sudac

**Vjekoslav Čemeljić, v. r.**

Odluka, NN 13/1991-375
## Odluka o osnovici i stopi plaćanja doprinosa Privrednoj komori Zagreb u 1991. godini

### NN 13/1991 (21.3.1991.), Odluka o osnovici i stopi plaćanja doprinosa Privrednoj komori Zagreb u 1991. godini

# PRIVREDNA KOMORA ZAGREB

Na temelju člana 30. Statuta Privredne komore Zagreb i prijedloga Predsjedništva
Privredne komore Zagreb sa sjednice od 12. ožujka I991, Skupština Komore
na sjednici održanoj 13. ožujka 1991. utvrđuje

## ODLUKU

### o osnovici i stopi plaćanja doprinosa Privrednoj komori Zagreb u 1991. godini

Članak 1.

Doprinos Privrednoj komori Zagreb plaćaju članice Komore: 1. Poduzeća
u društvenom, zadružnom, mješovitom i privatnom vlasništvu, i drugi oblici
organiziranja poduzeća. banke, mješovite banke i druge financijske organizacije,
zajednice osiguranja, zajednice rizika, zajednice reosiguranja i druge
pravne i fizičke osobe koje obavljaju privrednu djelatnost. 2. Savez udruženja
samostalnih privrednika zagrebaćke regije.

Članak 2.

Članice Komore iz članka 1. točke 1. ove odluke plaćaju doprinos po
stopi od 1,9 promila. Osnovicu članskog doprinosa čini bruto osobni dohodak
u realiziranim proizvodima i uslugama (Raspored rezultata AOP 354).

Članak 3.

Savez udruženja samostalnih privrednika zagrebačke regije iz članka
1. točke 2. ove odluke plaća doprinos po stopi od 18,5%. Osnovica je ostvaren
prihod Saveza udruženja samostalnih privrednika zagrebačke regije po osnovi
članskog doprinosa svojih članova.

Članak 4.

Mjesećna akontacija doprinosa uplaćuje se na račun Privredne komore
Zagreb br. 30102-637-3572 kod SDK na dan uplate poreza i doprinosa iz osobnih
dohodaka. Ako obveznik doprinosa ne izda u propisanom roku nalog za izvršenje
ovog doprinosa, SDK će izdati nalog za naplatu doprinosa.

Članak 5.

Ova odluka stupa na snagu osmog dana nakon objave u "Narodnim novinama",
a primjenjuje se od 1. siječnja 1991. godine. Ova će se odluka objaviti
i u Informacijama Privredne komore Zagreb.

Broj: 01-341/1-1991

Zagreb, 13. ožujka 1991.

Predsjednik Komore

**Rudolf Kolar, dipl. inž., v. r.**

Odluka, NN 13/1991-377
## Odluka o imenovanju ministra rada i socijalne skrbi

### NN 14/1991 (25.3.1991.), Odluka o imenovanju ministra rada i socijalne skrbi

# PREDSJEDNIK REPUBLIKE HRVATSKE

Na temelju članka 98. alineja 4. Ustava Republike Hrvatske, dana 4.
ožujka 1991. donosim

## ODLUKU

### o imenovanju ministra rada i socijalne skrbi

Za ministra u Ministarstvu rada i socijalne skrbi, imenujem BERNARDA
JURLINU, potpredsjednika Vlade Republike Hrvatske.

Broj : 336/91.

Zagreb, 4. ožujka 1991.

Predsjednik Republike Hrvatske

**dr.Franjo Tuđman, v.r.**

Odluka, NN 14/1991-378
## Odluka o razrješenju ministra rada i socijalne skrbi

### NN 14/1991 (25.3.1991.), Odluka o razrješenju ministra rada i socijalne skrbi

# PREDSJEDNIK REPUBLIKE HRVATSKE

Na temelju članka 98. alineje 4. Ustava Republike Hrvatske, dana 4.
ožujka 1991. donosim

## ODLUKU

### o razrješenju ministra rada i socijalne skrbi

Razrješuje se dužnosti ministra rada i socijalne skrbi MARIN ČRNJA

Broj : 337./91.

Zagreb, 4. ožujka 1991.

Predsjednik Republike Hrvatske

**dr. Franjo Tuđman, v.r.**

Odluka, NN 14/1991-379
## Odluka o razrješenju i imenovanju ministra informiranja

### NN 14/1991 (25.3.1991.), Odluka o razrješenju i imenovanju ministra informiranja

# PREDSJEDNIK REPUBLIKE HRVATSKE

Na temelju članka 98. alineje 4. Ustava Republike Hrvatske, dana 4.
ožujka 1991.donosim

## ODLUKU

### o razrješenju i imenovanju ministra informiranja

Razrješuje se dužnosti ministra informiranja MILOVAN ŠIBL, radi odlaska
na drugu dužnost. Za ministra informiranja imenuje se HRVOJE HITREC.

Broj : 338./91.

Zagreb, 4. ožujka 1991.

Predsjednik Republike Hrvatske

**dr. Franjo Tuđman, v.r.**

Odluka, NN 14/1991-380
## Odluka o razrješenju ministra zaštite okoliša, prostornog uređenja i graditeljstva

### NN 14/1991 (25.3.1991.), Odluka o razrješenju ministra zaštite okoliša, prostornog uređenja i graditeljstva

# PREDSJEDNIK REPUBLIKE HRVATSKE

Na temelju članka 98. alineje 4. Ustava Republike Hrvatske, dana 4.
ožujka 1991.donosim

## ODLUKU

### o razrješenju ministra zaštite okoliša, prostornog uređenja i graditeljstva

Razrješuje se dužnosti ministra zaštite okoliša, prostornog uređenja
i graditeljstva MILAN HRNJAK.

Broj : 339/91.

Zagreb, 4. ožujka 1991.

Predsjednik Republike Hrvatske

**dr. Franjo Tuđman, v.r.**

Odluka, NN 14/1991-381
## Odluka o imenovanju članova Komisije za pomilovanja Republike Hrvatske

### NN 14/1991 (25.3.1991.), Odluka o imenovanju članova Komisije za pomilovanja Republike Hrvatske

# PREDSJEDNIK REPUBLIKE HRVATSJKE

Na temelju članka 98. alineje 5. i članka 106. Ustava Republike Hrvatske,
dana 14. ožujka 1991. donosim

## ODLUKU

### o imenovanju članova Komisije za pomilovanja Republike Hrvatske

1. Za članove Komisije za pomilovanja Republike Hrvatske imenuju se:
ĐURO PERICA, predsjednik Komisije za nadzor zakonitosti rada Službe državne
sigurnosti Sabora Republike Hrvatske, dr. MARKO VESELICA, docent na Ekonomskom
fakultetu u Zagrebu.

2. Ovom Odlukom dopunjuje se točka 2. Odluke o imenovanju predsjednika
i članova Komisije za pomilovanja Republike Hrvatske od 16. siječnja 1991.
("Narodne novine", broj 5/91.)

3. Ova odluka stupa na snagu danom donošenja.

Broj : 224/91.

Zagreb, 14. ožujka 1991.

Predsjednik Republike Hrvatske

**dr. Franjo Tuđman, v. r.**

Odluka, NN 14/1991-382
## Zakon o blagdanima i neradnim danima u Republici Hrvatskoj

### NN 14/1991 (25.3.1991.), Zakon o blagdanima i neradnim danima u Republici Hrvatskoj

# SABOR REPUBLIKE HRVATSKE

Na temelju članka 89. Ustava Republike Hrvatske, a u svezi s člancima
6. i 7. Ustavnog zakona za provedbu Ustava Republike Hrvatske, donosim

## UKAZ

### o proglašenju Zakona o blagdanima i neradnim danima u Republici Hrvatskoj

Proglašavam Zakon o blagdanima i neradnim danima u Republici Hrvatskoj
koji je Sabor Republike Hrvatske donio na sjednicama Vijeća udruženog rada
21. ožujka 1991, Vijeća općina 21. ožujka 1991. i Društveno-političkog
vijeća 21. ožujka 1991. godine.

Klasa: 011-01/91-01/18

Urbroj: 71-91-1

Zagreb, 23. ožujka 1991.

Predsjednik Republike Hrvatske

**dr. Franjo Tuđman, v. r.**

---

## ZAKON

### o blagdanima i neradnim danima u Republici Hrvatskoj

Članak 1.

Blagdani Republike Hrvatske su:

- 1. siječnja - Nova godina

- 1. svibnja - Praznik rada

- 30. svibnja - Dan državnosti

- 22. lipnja - Dan antifašističke borbe

- 15. kolovoza - Velika Gospa

- 25. i 26. prosinca - Božićni blagdan.

Građani Republike Hrvatske ne rade u dane iz stavka 1. ovoga članka
i za te dane imaju pravo na naknadu plaće. Ako je jedan od dana iz stavka
1. ovoga članka nedjelja, blagdan se ne prenosi u idući radni dan.

Članak 2.

Neradni dani u Republici Hrvatskoj za koje radnici imaju pravo na naknadu
plaće su: 6.siječnja, 7. siječnja, Uskrsni ponedjeljak - drugi dan Uskrsa,
Ramazanski bajram i 1. studenoga - Dan spomena na mrtve.

Pripadnici židovske zajednice imaju pravo izostati s rada na Jom Kipur
(Dan pomirenja) i Roš Hašana (Nova godina), uz pravo na naknadu plaće za
te dane. Na Kurban-bajram muslimani imaju pravo na izostanak s rada uz
pravo na naknadu plaće za taj dan.

Članak 3.

Vlada Republike Hrvatske može odrediti koja su državna i druga javna
tijela, te pravne i fizičke osobe dužni raditi u dane blagdana i neradnih
dana Republike Hrvatske.

Članak 4.

Danom stupanja na snagu ovoga zakona prestaju važiti:

Zakon o proglašenju 27. srpnja narodnim blagdanom ("Narodne novine",
br. 111/47), Zakon o obilježavanju Dana sjećanja na mrtve ("Narodne
novine", br. 46/89),

- Zakon o Božićnom blagdanu ("Narodne novine", br. 53/90),
- članak 46. stavak 1. Zakona o radnim odnosima ("Narodne novine",
br. 19/90).

U stavku 2. istog člana riječi "iz stava 1. ovog člana" brišu
se. Danom stupanja na snagu ovoga zakona isključuje se od primjene na teritoriju
Republike Hrvatske Zakon o praznicima Socijalističke Federativne Republike
Jugoslavije ("Službeni list SFRJ", br. 6/73).

Članak 5.

Ovaj zakon stupa na snagu danom objave u "Narodnim novinama".

Klasa: 960-01/91-01/02

Zagreb, 21. ožujka 1991.

SABOR REPUBLIKE HRVATSKE

PredsjednikVijeća udruženog rada Predsjednik

**Sabora Ivan Matija, v. r.**

**dr. Žarko Domljan,v.r.**

Predsjednik Vijeća općina

**Luka Bebić, v. r.**

Predsjednik Društveno-političkog vijeća

**Ivan Vekić, v. r.**

Zakon, NN 14/1991-383
## Zakon o izmjenama Zakona o formiranju i korištenju sredstava solidarnosti za poticanje zapošljavanja

### NN 14/1991 (25.3.1991.), Zakon o izmjenama Zakona o formiranju i korištenju sredstava solidarnosti za poticanje zapošljavanja

# SABOR REPUBLIKE HRVATSKE

Na temelju članka 89. Ustava Republike Hrvatske, a u svezi s člancima
6. i 7. Ustavnog zakona za provedbu Ustava Republike Hrvatske, donosim

## UKAZ

### o proglašenju Zakona o izmjenama Zakona o formiranju i korištenju sredstava solidarnosti za poticanje zapošljavanja

Proglašavam Zakon o izmjenama Zakona o formiranju i korištenju sredstava
solidarnosti za poticanje zapošljavanja koji je Sabor Republike Hrvatske
donio na sjednicama Vijeća udruženog rada 21. ožujka 1991, Vijeća općina
21. ožujka 1991. i Društveno-političkog vijeća 21. ožujka 1991. godine.

Klasa:011-01/91-01/19

Urbroj: 71-91-1

Zagreb, 23. ožujka 1991.

Predsjednik republike Hrvatske

**dr. Franjo Tuđman v.r.**

---

## ZAKON

### o izmjenama Zakona o formiranju i korištenju sredstava solidarnosti za poticanje zapošljavanja

Član 1.

U članu 4. Zakona o formiranju i korištenju sredstava solidarnosti za
poticanje zapošljavanja ("Narodne novine", br. 33/89 i 42/90)
stav 2. briše se.

Član 2.

U članu 5. stavu 1. zadnja alineja briše se.

Član 3.

Ovaj zakon stupa na snagu osmoga dana nakon objave u "Narodnim
novinama".

Klasa: 422-02/91-01/01

Zagreb, 21. ožujka 1991.

SABOR REPUBLIKE HRVATSKE

Predsjednik Vijeća udruženog rada Predsjednik

**Sabora Ivan Matija, v. r.**

**dr. Žarko Domljan, v.r.**

Predsjednik Vijeća općina

**Luka Bebić, v. r.**

Predsjednik Društveno-političkog vijeća

**Ivan Vekić, v. r.**

Zakon, NN 14/1991-384
## Zakon o izmjenama Zakona o zaštiti od požara

### NN 14/1991 (25.3.1991.), Zakon o izmjenama Zakona o zaštiti od požara

# SABOR REPUBLIKE HRVATSKE

Na temelju članka 89. Ustava Republike Hrvatske, a u svezi s člancima
6. i 7. Ustavnog zakona za provedbu Ustava Republike Hrvatske, donosim

## UKAZ

### o proglašenju Zakona o izmjenama Zakona o zaštiti od požara

Proglašavam Zakon o izmjenama Zakona o zaštiti od požara kojeg je Sabor
Republike Hrvatske donio na sjednicama Vijeća udruženog rada 21. ožujka
1991., Vijeća općina 21. ožujka 1991. i Društveno-političkog vijeća 21.
ožujka 1991. godine.

Klasa 011 -01/91-01 /20

Urbroj:71-91-1

Zagreb, 23. ožujka 1991.

Predsjednik Republike Hrvatske

**dr. Franjo Tuđman, v. r.**

## ZAKON

### o izmjenama Zakona o zaštiti od požara

Članak 1.

U članku 86. stavku 1. Zakona o zaštiti od požara ("Narodne novine",
br. 11/91 - pročišćeni tekst) riječi "20 do 200" zamjenjuju se
riječima "15.000 do 150.000". U stavku 2. riječi "5 do 50"
zamjenjuju se riječima "5.000 do 50.000".

Članak 2.

U članku 87. riječi "5 do 100" zamjenjuju se riječima "5.000
do 100.000".

Članak 3.

Ovaj zakon stupa na snagu osmoga dana nakon objave u "Narodnim
novinama". Klasa: 214-02/91-01 /04 Zagreb, 21. ožujka 1991.

SABOR REPUBLIKE HRVATSKE

Predsjednik Vijeća udruženog rada Predsjednik Sabora

**Ivan Matija, v. r. dr.**

**Žarko Domljan, v.r.**

Predsjednik Vijeća općina

**Luka Bebić, v. r.**

Predsjednik Društveno-političkog vijeća

**Ivan Vekić, v. r.**

Zakon, NN 14/1991-385
## Zakon o izmjeni Zakona o javnom tužilaštvu

### NN 14/1991 (25.3.1991.), Zakon o izmjeni Zakona o javnom tužilaštvu

# SABOR REPUBLIKE HRVATSKE

Na temelju članka 89. Ustava Republike Hrvatske, a u svezi s člancima
6. i 7. Ustavnog zakona za provedbu Ustava Republike Hrvatske, donosim

## UKAZ

### o proglašenju Zakona o izmjeni Zakona o javnom tužilaštvu

Proglašavam Zakon o izmjeni Zakona o javnom tužilaštvu koji je Sabor
Republike Hrvatske donio na sjednicama Vijeća općina 21. ožujka 1991. i
Društveno-političkog vijeća 21. ožujka 1991. godine.

Klasa : 011-01 /91-01 /24

Urbroj: 71-91-1

Zagreb, 23. ožujka 1991.

Predsjednik Republike Hrvatske

**dr. Franjo Tuđman, v. r.**

---

## ZAKON

### o izmjeni Zakona o javnom tužilaštvu

Član 1.

U Zakonu o izmjenama i dopunama Zakona o javnom tužilaštvu ("Narodne
novine", br. 41/90) u članu 18. stavu 1. alineji 2. riječi "šest
mjeseci" zamjenjuju se riječima "godinu dana".

Član 2.

Ovaj zakon stupa na snagu osmoga dana nakon objave u "Narodnim
novinama".

Klasa: 712-02/91-78/01

Zagreb, 21. ožujka 1991.

SABOR REPUBLIKE HRVATSKE

Predsjednik Vijeća općina

**Luka Bebić, v. r.**

Predsjednik Sabora

**dr. Žako Domljan, v. r.**

Predsjednik Društveno-političkog vijeća

**Ivan Vekić, v. r.**

Zakon, NN 14/1991-389
## Zakon o izmjeni i dopuni Zakona o redovnim sudovima

### NN 14/1991 (25.3.1991.), Zakon o izmjeni i dopuni Zakona o redovnim sudovima

# SABOR REPUBLIKE HRVATSKE

Na temelju članka 89. Ustava Republike Hrvatske, a u svezi s člancima
6. i 7. Ustavnog zakona za provedbu Ustava Republike Hrvatske. donosim

## UKAZ

### o proglašenju Zakona o izmjeni i dopuni Zakona o redovnim sudovima

Proglašavam Zakon o izmjeni i dopuni Zakona o redovnim sudovima koji
je Sabor Republike Hrvatske donio na sjednicama Vijeća općina 21. ožujka
1991. i Društveno-političkog vijeća 21. ožujka 1991. godine.

Klasa: 011-01/91-01/25

Urbroj: 71-91-1

Zagreb, 23. ožujka 1991.

Predsjednik Republike Hrvatske

**dr. Franjo Tuđman, v. r.**

---

## ZAKON

### o izmjeni i dopuni Zakona o redovnim sudovima

Član 1.

U Zakonu o redovnim sudovima ("Narodne novine", br. 32/88
- pročišćeni tekst, 16/90 i 41/90) u članu 35. u stavu 1. u točki 1. pod
b) iza zareza dodaju se riječi "kao i za krivična djela iz člana 80a,
člana 195a. i krivična djela protiv Republike Hrvatske iz glave dvadesete
Krivičnog zakona Republike Hrvatske."

Član 2.

U Zakonu o izmjenama i dopunama Zakona o redovnim sudovima ("Narodne
novine", br. 41/90) u članu 25. stavu 1. alineji 2 riječi "šest
mjeseci" zamjenjuju se riječima "godinu dana"

Član 3.

Ovaj zakon stupa na snagu osmoga dana nakon objave u "Narodnim
novinama".

Klasa: 711-02/91-133/01

Zagreb, 21 ožujka 1991.

SABOR REPUBLIKE HRVATSKE

Predsjednik Vijeća općina

**Luka Bebić, v.r.**

Predsjednik Sabora

**dr. Žarko Domljan, v.r.**

Predsjednik Društveno-političkog vijeća

**Ivan Vekić, v r.**

Zakon, NN 14/1991-390
## Odluka o valorizaciji katastarskog prihoda za 1991. godinu

### NN 14/1991 (25.3.1991.), Odluka o valorizaciji katastarskog prihoda za 1991. godinu

# SABOR REPUBLIKE HRVATSKE

Na temelju članka 6. Ustavnog zakona za provedbu Ustava Republike Hrvatske,
člana 35. Poslovnika Sabora Republike Hrvatske i člana 23. Zakona o utvrđivanju
katastarskog prihoda ("Narodne novine", br. 44/73 i l3/88), Sabor
Republike Hrvatske na sjednici Vijeća udruženog rada, 21. ožujka 1991,
Vijeća općina 21. ožujka 1991. i Društveno-političkog vijeća 21 ožujka
1991, donio je

## ODLUKU

### o valorizaciji katastarskog prihoda za 1991. godinu

I.

Vrijednosti ljestvica katastarskog prihoda valoriziraju se za sve katastarske
kotare po katastarskim kulturama i katastarskim klasama zemljišta u Republici
Hrvatskoj kako slijedi:

Katastarska kultura Faktor povećanja

- oranica 15,0

- vrt 10,0

- voćnjak 17,0

- maslinjak 17,0

- vinograd 17,0

- livada 14,0

- pašnjak 14,0

- šuma 25,0

- trstik 15,0

II.

Valorizacijski faktor katastarskog prihoda iz točke I. ove odluke primjenjuje
se na vrijednosti Ijestvica katastarskog prihoda ustanovljenih Zakonom
o utvrđivanju vrijednosti ljestvica katastarskog prihoda ("Narodne
novine", br. 52/88) i Odlukom o valorizaciji katastarskog prihoda
("Narodne novine", br. 55/89).

III.

Ova odluka stupa na snagu danom objave u "Narodnim novinama".

Klasa : 932-09/90-01 /03

Zagreb, 21. ožujka 1991.

SABOR REPUBLIKE HRVATSKE

Predsjednik Vijeća udruženog rada

**Ivan Matija, v.r.**

Predsjednik Sabora

**dr. Žarko Domljan, v. r.**

Predsjednik Vijeća općina

**Luka Bebić, v. r**

Predsjednik Društveno-političkog vijeća

**Ivan Vekić, v. r.**

Odluka, NN 14/1991-391
## Odluka o davanju garancije za kredit Republičkom fondu zdravstvenog osiguranja i zdravstva Hrvatske

### NN 14/1991 (25.3.1991.), Odluka o davanju garancije za kredit Republičkom fondu zdravstvenog osiguranja i zdravstva Hrvatske

# SABOR REPUBLlKE HRVATSKE

Na temelju članka 6. Ustavnog zakona za provedbu Ustava Republike Hrvatske,
člana 35. Poslovnika Sabora Republike Hrvatske i člana 80. Zakona o financiranju
javnih potreba ("Narodne novine", br. 58/90). Sabor Republike
Hrvatske na sjednici Vijeća udruženog rada 21. ožujka 1991, Vijeća općina
21. ožujka 1991. i Društveno-političkog vijeća 21. ožujka 1991, donio je

## ODLUKU

### o davanju garancije za kredit Republičkom fondu zdravstvenog osiguranja i zdravstva Hrvatske

Članak 1.

Daje se garancija za vraćanje sredstava odobrenih Republičkom fondu
zdravstvenog osiguranja i zdra stva Hrvatske u iznosu od 2.000,000.000
dinara kako je predviđeno Odlukom o utvrđivanju visine i namjene kredita
o koje se Republički fond može zaduživati kod poslovnih banaka na teritoriju
Hrvatske, donesenoj na sjednici Vlade epublike Hrvatske 12. ožujka 1991.
godine pod brojem 503 104-91-2.

Članak 2.

Povrat sredstava po osnovi zaključenih kredita iz članka 1. ove odluke,
a prema uvjetima utvrđenim odlukom o utvrđivanju visine i namjene kredita
do koje se Republički fond može zaduživati kod poslovnih banaka na teritoriju
Hrvatske, garantira Republika Hrvatska.

Članak 3.

Garancija važi za 1991. godinu.

Članak 4.

Ova odluka stupa na snagu osmog dana nakon objave u "Narodnim novinama".

Klasa : 500-01 /91-03/02

Zagreb, 21. ožujka 1991

SABOR REPUBLlKE HRVATSKE

Predsjednik Vijeća udruženog rada

**Ivan Matija, v.r.**

Predsjednik Sabora

**dr. Žarko Domljan, v. r.**

Predsjednik Vijeća općina

**Luka Bebić, v. r.**

Predsjednik Društveno-političkog vijeća

**Ivan Vekić, v. r**

Odluka, NN 14/1991-392
## Odluka o visini vodoprivrednog doprinosa

### NN 14/1991 (25.3.1991.), Odluka o visini vodoprivrednog doprinosa

# SABOR REPUBLIKE HRVATSKE

Na temelju članka 6. Ustavnog zakona za provedbu Ustava Republike Hrvatske,
člana 35. Poslovnika Sabora Republike Hrvatske i članka 125. Zakona o vodama
("Narodne novine", br. 53/90 i 9/91) Sabor Republike Hrvatske,
na sjednici Vijeća udruženog rada 21. ožujka 1991, Vijeća općina 21. ožujka
1991. i Društveno-političkog vijeća 21. ožujka 1991, donio je

## ODLUKU

### o visini vodoprivrednog doprinosa

I.

Pravne i fizičke osobe koje obavljaju privrednu ili profesionalnu djelatnost
(u nastavku: obveznici vodoprivrednog doprinosa) plaćaju vodoprivredni
doprinos prema stopi od 0,6% od ostvarenog dohotka neovisno o ostvarenoj
dobiti. Iznimno od stavka 1. ove točke, obveznici vodoprivrednog doprinosa
koji porez od obavljanja djelatnosti plaćaju u paušalnom iznosu, plaćaju
vodoprivredni doprinos po stopi od 2% od osnovice koja služi za obračun
poreza na dobit

lI.

Ova odluka stupa na snagu 1. travnja 1991. godine.

Klasa 325-08/91-01/01

Zagreb. 21 ožujka 1991.

SABOR REPUBLIKE HRVATSKE

Predsjednik Vijeća udruženog rada

**Ivan Matija, v r.**

Predsjednik Sabora

**dr. Žarko Domljan, v. r.**

Predsjednik Vijeća općina

**Luka Bebić, v. r.**

Predsjednik Društveno-političkog vijeća

**Ivan Vekić, v. r.**

Odluka, NN 14/1991-393
## Odluka o izmjenama i dopuni Odluke o utvrđivanju koeficijenata za obračun osobnih dohodaka funkcionara koje bira ili imenuje Sabor Republike Hrvatske, Predsjedništvo Republike Hrvatske, Vlada Republik

### NN 14/1991 (25.3.1991.), Odluka o izmjenama i dopuni Odluke o utvrđivanju koeficijenata za obračun osobnih dohodaka funkcionara koje bira ili imenuje Sabor Republike Hrvatske, Predsjedništvo Republike Hrvatske, Vlada Republik

# SABOR REPUBLIKE HRVATSKE

Na temelju članka 6. Ustavnog zakona za provedbu Ustava Republike Hrvatske,
člana 35. Poslovnika Sabora Republike Hrvatske i člana 5. Zakona o osobnim
dohocima i ostalim primanjima funkcionara koje bira ili imenuje Sabor Republike
Hrvatske, Predsjedništvo Republike Hrvatske, Ustavni sud Hrvatske i Vlada
Republike Hrvatske ("Narodne novine", br. 19/90), Sabor Republike
Hrvatske, na sjednici Vijeća udruženog rada 21. ožujka 1991, Vijeća općina
21. ožujka t991. i Društveno-političkog vijeća 21. ožujka 1991. donio je

## ODLUKU

### o izmjenama i dopuni Odluke o utvrđivanju koeficijenata za obračun osobnih dohodaka funkcionara koje bira ili imenuje Sabor Republike Hrvatske, Predsjedništvo Republike Hrvatske, Vlada Republike Hrvatske i Ustavni sud Hrvatske.

I.

U nazivu Odluke o utvrđivanju koeficijenata za obračun osobnih dohodaka
funkcionara koje bira ili imenuje Sabor Republike Hrvatske, Predsjedništvo
Republike Hrvatske, Vlada Republike Hrvatske i Ustavni sud Hrvatske ("Narodne
novine", broj 42/90 i 48/90) brišu se riječi "Predsjedništvo
Republike Hrvatske", a iza riječi "Ustavni sud Hrvatske"
dodaju se riječi "i utvrđivanju osobnih dohodaka članova tijela koje
imenuje predsjednik Republike Hrvatske".

II.

U točki lI. podtočki I. briše se redni broj "2. Potpredsjednici
- članovi Predsjedništva Republike Hrvatske 6,8" i briše se podtočka
"lI. Funkcionari koje imenuje Predsjedništvo Republike Hrvatske".
U podtočki IV. redni broj 17. mijenja se i glasi: "Načelniku Centra
državne sigurnosti i načelniku policijske uprave utvrđuje se koeficijent
3,7-3,9".

III.

Iza točke VIl. dodaje se nova točka VIIa. koja glasi: "Predsjednik
Republike Hrvatske utvrđuje osobne dohotke članova tijela koje imenuje
u smislu članka 106. Ustava Republike Hrvatske".

IV.

Ova odluka stupa na snagu i primjenjuje se osmoga dana nakon objave
u "Narodnim novinama".

Klasa: 120-01/90-01/22

Zagreb, 21 ožujka 1991.

SABOR REPUBLIKE HRVATSKE

Predsjednik Vijeća udruženog rada

**Ivan Matija, v.r.**

Predsjednik Sabora

**dr. Žarko Domljan, v. r.**

Predsjednik Vijeća općina

**Luka Bebić, v. r**

Predsjednik Društveno-političkog vijeća

**Ivan Vekić, v. r**

Odluka, NN 14/1991-394
## Odluka o davanju suglasnosti na Ugovor o udruživanju u Sveučilište Josipa Jurja Strossmayera u Osijeku

### NN 14/1991 (25.3.1991.), Odluka o davanju suglasnosti na Ugovor o udruživanju u Sveučilište Josipa Jurja Strossmayera u Osijeku

# SABOR REPUBLIKE HRVATSKE

Na temelju članka 6. Ustavnog zakona za provedbu Ustava Republike Hrvatske,
člana 35. Poslovnika Sabora Republike Hrvatske i članka 11. stavka 2. Zakona
o usmjerenom obrazovanju ("Narodne novine", br. 11/91 - pročišćeni
tekst) Sabor Republike Hrvatske, na sjednici Vijeća udruženog rada 22.
ožujka 1991, Vijeća općina 21. ožujka 1991. i Društveno-političkog vijeća
21. ožujka 1991, donio je

## ODLUKU

### o davanju suglasnosti na Ugovor o udruživanju u Sveučilište Josipa Jurja Strossmayera u Osijeku

Daje se suglasnost na odredbe Ugovora o udruživanju u Sveučilište Josipa
Jurja Strossmayera u Osijeku, broj 931/91 od 4. veljače 1991. kojima se
ureduju poslovi od posebnog društvenog interesa.

Klasa: 602-04/91-01/02

Zagreb, 22. ožujka 1991.

SABOR REPUBLIKE HRVATSKE

Predsjednik Vijeća udruženog rada

**Ivan Matija, v.r.**

Predsjednik Sabora

**dr. Žarko Domljan, v. r.**

Predsjednik Vijeća općina

**Luka Bebić, v. r.**

Predsjednik Društveno-političkog vijeća

**Ivan Vekić, v. r**

Odluka, NN 14/1991-395
## Odluka o izboru i razrješenju predsjednika radnih tijela Sabora

### NN 14/1991 (25.3.1991.), Odluka o izboru i razrješenju predsjednika radnih tijela Sabora

# SABOR REPUBLIKE HRVATSKE

Na temelju članka 6. Ustavnog zakona za provedbu Ustava Republike Hrvatske
i članka 36. alineje 4. Poslovnika Sabora Republike Hrvatske, Sabor Republike
Hrvatske na zajedničkoj sjednici Vijeća udruženog rada, Vijeća općina i
Društveno-političkog vijeća 21. ožujka 1991, donio je

## ODLUKU

### o izboru i razrješenju predsjednika radnih tijela Sabora

I.

Za predsjednika radnih tijela Sabora biraju se:

- za predsjednika Zakonodavno-pravne komisije VLADIMIR ŠEKS, zastupnik
u Društveno-političkom vijeću i potpredsjednik Sabora,

- za predsjednika Komisije za društveni nadzoz- i predstavke IVICA PERCAN,
zastupnik u Vijeću općina i potpredsjednik Sabora,

- za predsjednika Odbora za pravosuđe i upravu mr. MATO ARLOVIĆ, zastupnik
u Društveno-političkom vijeću.

II. Zbog odlaska na drugu dužnost razrješavaju se - VICE VUKOJEVIĆ,
dužnosti predsjednika Zakonodavno-pravne komisije i

- mr. NEVEN JURICA, dužnosti predsjednika Komisije za društveni nadzor
i predstavke.

Klasa: 080-02/91-03108

Urbroj:6701-91-13

Zagreb, 21. ožujka 1991

Potpredsjednik Sabora

**Vladimir Šeks, dipl. iur., v. r.**

Odluka, NN 14/1991-396
## Odluka o izboru predsjednika Odbora Sabora Republike Hrvatske za zaštitu ljudskih prava

### NN 14/1991 (25.3.1991.), Odluka o izboru predsjednika Odbora Sabora Republike Hrvatske za zaštitu ljudskih prava

# SABOR REPUBLIKE HRVATSKE

Na temelju članka 6. Ustavnog zakona za provedbu Ustava Republike Hrvatske
i članka 36. alineje 4. Poslovnika Sabora Republike Hrvatske, Sabor Republike
Hrvatske na zajedničkoj sjednici Vijeća udruženog rada, Vijeća općina i
Društveno-političkog vijeća 21. ožujka 1991, donio je

## ODLUKU

### o izboru predsjednika Odbora Sabora Republike Hrvatske za zaštitu ljudskih prava

Za predsjednika Odbora Sabora Republike Hvatske za zaštitu ljudskih
prava bira se mr. NEVEN JURICA, zastupnik u Društveno-političkom vijeću
Sabora.

Klasa: 080-02/91-03/07

Urbroj : 6701-91-13

Zagreb, 21 ožujka 1991.

Potpredsjednik Sabora

**Vladimir Šeks, dipl. iur., v r**

Odluka, NN 14/1991-397
## Odluka o izboru predsjednika Vijeća općina Sabora Republike Hrvatske

### NN 14/1991 (25.3.1991.), Odluka o izboru predsjednika Vijeća općina Sabora Republike Hrvatske

# VIJEĆE OPĆINA

Na temelju članka 6. Ustavnog zakona za provedbu Ustava Republike Hrvatske
i člana 6. alineje 2. Poslovnika Vijeća općina Sabora Republike Hrvatske,
Vijeće općina Sabora Republike Hrvatske na sjednici 21. ožujka 1991. godine,
donijelo je

## ODLUKU

### o izboru predsjednika Vijeća općina Sabora Republike Hrvatske

Za predsjednika Vijeća općina Sabora Republike Hrvatske bira se LUKA
BEBIĆ.

Klasa : 080-02/91-03/06

Zagreb, 21. ožujka 1991.

SABOR REPUBLIKE HRVATSKE

Predsjednik Vijeća općina

**Slavko Degoricija, v. r.**

Predsjednik Sabora,

**dr. Žarko Domljan. v. r**

Odluka, NN 14/1991-399
## Odluka o izboru potpredsjednika Vijeća općina Sabora Republike Hrvatske

### NN 14/1991 (25.3.1991.), Odluka o izboru potpredsjednika Vijeća općina Sabora Republike Hrvatske

# SABOR REPUBLIKE HRVATSKE

Na temelju članka 6. Ustavnog zakona za provedbu Ustava Republike Hrvatske
i člana 6. alineje 2. Poslovnika Vijeća općina Sabora Republike Hrvatske,
Vijeće općina Sabora Republike Hrvatske na sjednici 21. ožujka 1991, donijelo
je

## ODLUKU

### o izboru potpredsjednika Vijeća općina Sabora Republike Hrvatske

Za potpredsjednika Vijeća općina Sabora Republike Hrvatske bira se IVAN
KOLAK.

Klasa: 080-02/91-03/06

Zagreb, 21. ožujka 1991.

SABOR REPUBLIKE HRVATSKE

Predsjednik Vijeća općina

**Luka Beblć, v. r.**

Predsjednik Sabora

**dr. Žarko Domljan, v. r.**

Odluka, NN 14/1991-400
## Odluka o osnivanju Odbora za arapske zemlje u Ministarstvu inozemnih poslova

### NN 14/1991 (25.3.1991.), Odluka o osnivanju Odbora za arapske zemlje u Ministarstvu inozemnih poslova

# VLADA REPUBLIKE HRVATSKE

Na temelju članka 23. stavka 3. Zakona o Vladi Republike Hrvatske ("Narodne
novine", broj 41/90) i članka e. Zakona o ustrojstvu republičke uprave
("Narodne novine", broj 41 /90), Vlada Republike Hrvatske, na
sjednici održanoj 19. ožujka 1991. godine, donijela je

## ODLUKU

### o osnivanju Odbora za arapske zemlje u Ministarstvu inozemnih poslova

I.

Osniva se Odbor za arapske zemlje u Ministarstvu inozemnih poslova,
koji će, imajući u vidu poseban značaj i interes Republike Hrvatske za
suradnju s arapskim zemljama s aspekta gospodarskih, političkih, kulturnih,
znanstvenih i ostalih odnosa, predlagati poduzimanje konkretnih mjera za
unapređenje suradnje s arapskim zemljama u navedenim oblastima.

II.

U Odbor za arapske zemlje u Ministarstvu inozemnih poslova imenuju se:
za predsjednika

ŠEVKO OMERBAŠIĆ, predsjednik Mešihata Islamske zajednice Hrvatske i
Slovenije

za članove

dr. BOŽO UDOVIČIĆ, ministar energetike i industrije prof. dr.

OSMAN MUFTIĆ, ministar znanosti, tehnologije i informatike

MUHAMED ZULIĆ, privatni poduzetnik

MIRSAD SREBRENIKOVIĆ, šef Pravne službe u Kliničkom bolničkom centru
Rebro

MARJAN PAVELIĆ, voditelj Odjela za uvoz nafte u INA - commerce

III.

Tajnika Odbora za arapske zemlje u Ministarstvu inozemnih poslova imenovat
će ministar inozemnih poslova Republike Hrvatske iz redova službenika Ministarstva
inozemnih poslova.

IV.

Ova odluka stupa na snagu danom objave u "Narodnim novinama"

Klasa: 910-01/91-02/03

Urbroj : 5030113-91-2

Zagreb, 19. ožujka 1991.

Predsjednik

**Josip Manolić, v. r**

Odluka, NN 14/1991-401
## Odluka o utvrđivanju visine i namjene kredita do koje se Republički fond zdravstvenog osiguranja i zdravstva može zadužiti kod poslovnih banaka na teritoriju Hrvatske

### NN 14/1991 (25.3.1991.), Odluka o utvrđivanju visine i namjene kredita do koje se Republički fond zdravstvenog osiguranja i zdravstva može zadužiti kod poslovnih banaka na teritoriju Hrvatske

# VLADA REPUBLIKE HRVATSKE

Na temelju člana 80. Zakona o financiranju javnih potreba ("Narodne
novine", broj 58/90), Vlada Republike Hrvatske na sjednici održanoj
12. ožujka 1991. godine donijela je

## ODLUKU

### o utvrđivanju visine i namjene kredita do koje se Republički fond zdravstvenog osiguranja i zdravstva može zadužiti kod poslovnih banaka na teritoriju Hrvatske

I.

Odobrava se Republičkom fondu zdravstvenog osiguranja i zdravstva Hrvatske
podizanje kredita za održavanje tekuće likvidnosti u poslovnim bankama
na teritoriju Republike Hrvatske radi osiguranja dostignute razine zdravstvene
zaštite te isplatu naknada osobnih dohodaka. Sredstva utvrđena stavkom
1. ovoga članka, po svim realiziranim kreditima tokom 1991. godine zajedno,
ne mogu priječi iznos od 2.000,000.000,00 dinara (slovima: dvije milijarde
dinara).

II.

Za realizaciju kredita iz točke I. ove odluke Republički fond zdravstvenog
osiguranja i zdravstva Hrvatske pribavit će garanciju Republike Hrvatske.

III.

Ova odluka stupa na snagu osmoga dana nakon objave u "Narodnim
novinama".

Klasa: 500-01/91-03/01

Urbroj : 5030104-91-2

Zagreb, 12. ožujka 1991.

Predsjednik

**Josip Manolić, v. r.**

Odluka, NN 14/1991-402
## Odluka Ustavnog suda Republike Hrvatske broj U/I-199/1990. od 28. veljače 1991.

### NN 14/1991 (25.3.1991.), Odluka Ustavnog suda Republike Hrvatske broj U/I-199/1990. od 28. veljače 1991.

# USTAVNI SUD REPUBLIKE HRVATSKE

Ustavni sud Republike Hrvatske je na sjednici 28. veljače 1991. godine
donio ovu

## ODLUKA

1. Ukida se Tumačenje članka 41, stavka 5. Samoupravnog sporazuma o
rješavanju stambenih potreba radnika Radne zajednice Narodne banke Hrvatske,
koje je donio Savjet Radne zajednice Narodne banke Hrvatske 18. siječnja
1991. godine.

2. Ova odluka objavit će se u "Narodnim novinama" i u Narodnoj
banci Hrvatske na način na koji se objavljuju opći akti.

Obrazloženje

Rješenjem ovog Suda od 22. studenoga 1990. godine pokrenut je postupak
za ocjenu ustavnosti i zakonitosti Tumačenja članka 41. stavka 5. Samoupravnog
sporazma o rješavanju stambenih potreba, Radne zajednice Narodne banke
Hrvatske, koje je donio Savjet Radne zajednice Narodne banke Hrvatske od
20. lipnja 1990. godine. Tokom postupka, Savjet Radne zajednice Narodne
banke Hrvatske je 18. siječnja 1991. godine stavio izvan snage Tumačenje
od 20. lipnja 1990. godine i istovremeno donio drugo Tumačenje iste odredbe.
Tumačenje od 18. siječnja 1991. godine je sadržajno isto kao i ono od 20.
lipnja 1990. godine, čija je ustavnost i zakonitost bila osporena. Njime
se utvrđuje da odredba članka 41. stavka 5. znači da se prelaskom radnika
s jedne liste reda prvenstva na drugu listu reda prvenstva istog ranga
ne može mijenjati redoslijed radnika na listi na koju se prelazi. Ustavni
sud Republike Hrvatske je ukinuo ovo Tumačenje polazeći od članka 80. Zakona
o stambenim odnosima ("Narodne novine", broj 51/85 i 42/86) koji
obavezuje davaoca stana na korištenje da svojim aktom propiše: način utvrdivanja
i važenja liste reda prvenstva po kojem će se podnosiocima zahtjeva za
dodjelu stana davati stanovi na korištenje odnosno odobravati stambeni
krediti. Dakle za rguliranje liste reda prvenstva u konretnom slučaju nije
nadležan Savjet radne zajednice, već radna zajednica koja je donijela i
Samoupravni sporazum o rješavanju stambenih potreba, a odlućuje o tome
referendumom, kako je to propisano odredbom članka 19. Statuta Radne zajednice.
Donoseći Tumačenje kojim je dopunio članak 41. stavak 5. tako da je utvrdio
redoslijed na listi reda prvenstva, Savjet radne zajednice je odlučivao
izvan okvira svojih ovlaštenja. Pri tome nema zapreke da Savjet radne zajednice
Narodne banke Hrvatske, temeljem članka 41. točke 7. Statuta radne zajednice
Narodne banke Hrvatske, daje tumačenje radi primjene nejasnih odredaba
svih općih akata Radne zajednice. Tumačeći odredbe ovih akata, Savjet radne
zajednice može razjašnjavati postojeće norme ali ne može kao što je učinjeno
ukinutim Tumačenjem - kreirati novu odredbu. Zbog navedenih razloga odlućeno
je kao u dispozitivu.

Broj: U/ 1-199/ 1990.

Zagreb, 28. veljače 1991.

USTAVNI SUD REPUBLlKE HRVATSKE

Zamjenjuje predsjednika sudac

**Vjekoslav Ćemeljić, v. r.**

Odluka, NN 14/1991-404
## Pravilnik o izmjenama i dopunama Pravilnika o pravima, uvjetima i postupku za ostvarivanje prava iz zdravstvenog osiguranja

### NN 14/1991 (25.3.1991.), Pravilnik o izmjenama i dopunama Pravilnika o pravima, uvjetima i postupku za ostvarivanje prava iz zdravstvenog osiguranja

# REPUBLIČKI FOND ZDRAVSTVENOG OSIGURANJA I ZDRAVSTVA HRVATSKE

Na osnovi članka 22. Statuta Republičkog fonda zdravstvenog osiguranja
i zdravstva Hrvatske ("Narodne novine", broj 48/90), Skupština
Republičkog fonda zdravstvenog osiguranja i zdravstva Hrvatske, na 4. sjednici,
održanoj 14. ožujka 1991. godine, donijela je

## PRAVILNIK

### o izmjenama i dopunama Pravilnika o pravima, uvjetima i postupku za ostvarivanje prava iz zdravstvenog osiguranja

Članak 1.

U Pravilniku o pravima, uvjetima i postupku za ostvarivanje prava iz
zdravstvenog osiguranja ("Narodne novine". broj 55/90) u članku
44. dodaju se dva nova stavka, koja glase: "Naknada troškova prijevoza
pripada i za prijevoz posmrtnih ostataka osiguranika iz stavka 1. ovog
članka, kod kojih je smrt nastupila za vrijeme ostvarivanja prava iz ovog
pravilnika. Pravo na naknadu iz stavka 3. ovog članka pripada pravnoj ili
fizičkoj osobi, koja je o svome trošku izvršila prijevoz, i to u visini
stvarnih troškova tog prijevoza".

Članak 2.

U članku 46. uvodni dio rećenice mijenja se i glasi: "Osiguraniku,
koji je morao putovati radi ostvarivanja prava, u smislu članka 40. ovog
pravilnika pripada naknada za troškove prijevoza pod uvjetom:"

Članak 3.

U članku 101. umjesto stavka 2. dodaju se tri nova stavka, koja glase:
"O pravima osiguranika iz zdravstvenog osiguranja, kada se ta prava
ostvaruju na teret sredstava Republičkog fonda, u prvom stupnju rješava
nadležna ispostava Republičkog fonda, ako nije drukčije propisano. Protiv
rješenja ispostave Republičkog fonda osiguranik ima pravo žalbe Direkciji
Republičkog fonda. Žalba ne odgađa izvršenje rješavanja." Dosadašnji
stavak 3. postaje stavak 4. U dosadašnjem stavku 4. koji postaje stavak
5. iza riječi "pred" daljnji tekst mijenja se i glasi "Upravnim
sudom Hrvatske".

Članak 4.

Ovaj pravilnik stupa na snagu danom objave u "Narodnim novinama".

Klasa: 500-01 /91-01/78

Urbroj : 338-09-91-1

Zagreb. 14. ožujka 1991.

Predsjednik Skupštine Republičkog fonda

**prof. dr. sci. Mate Granić, v. r.**

Pravilnik, NN 14/1991-405
## Pravilnik o izmjenama i dopunama Pravilnika o uvjetima i načinu ostvarivanja zdravstvene zaštite osiguranika Republičkog fonda zdravstvenog osiguranja i zdravstva Hrvatske

### NN 14/1991 (25.3.1991.), Pravilnik o izmjenama i dopunama Pravilnika o uvjetima i načinu ostvarivanja zdravstvene zaštite osiguranika Republičkog fonda zdravstvenog osiguranja i zdravstva Hrvatske

# REPUBLIČKI FOND ZDRAVSTVENOG OSIGURANJA I ZDRAVSTVA HRVATSKE

Na osnovi članka 22. Statuta Republičkog fonda zdravstvenog osiguranja
i zdravstva Hrvatske ("Narodne novine", br. 48/90), Skupština
Republičkog fonda zdravstvenog osiguranja i zdravstva Hrvatske, na 4. sjednici
održanoj 14 ožujka 1991. godine, donijela je

## PRAVILNIK

### o izmjenama i dopunama Pravilnika o uvjetima i načinu ostvarivanja zdravstvene zaštite osiguranika Republičkog fonda zdravstvenog osiguranja i zdravstva Hrvatske

Članak 1.

U Pravilniku o uvjetima i načinu ostvarivanja zdravstvene zaštite osiguranika
Republičkog fonda zdravstvenog osiguranja i zdravstva Hrvatske ("Narodne
novine". br. 55/90 i 5/91) u članku 22. stavku 1. iza zadnje alineje,
dodaju se dvije nove alineje koje glase:

- "neuropsihijatra, samo za ambulantno liječenje narkomana,

- internista dijabetologa, samo za ambulantno liječenje dijabetesa".

Članak 2.

Ovaj pravilnik stupa na snagu osmog dana nakon objave u "Narodnim
novinama".

Klasa: 500-01/91-01/79

Urbroj : 338-09-91-1

Zagreb, 14. ožujka 1991

Predsjednik Skupštine Republičkog fonda

**prof. dr. sci. Mate GranIć, v. r.**

Pravilnik, NN 14/1991-406